turjo4nis/wikipedia-bn-dump-20250701 huggingface dataset:
কুলপি

কুলপি ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলপি সিডি ব্লকের একটি গ্রাম। গ্রামটি কুলপি থানার অন্তর্গত।

ভৌগোলিক অবস্থান 
কুলপির ভৌগোলিক অবস্থান । গ্রামটির গড় উচ্চতা । গ্রামটি হুগলি নদীর (গঙ্গা) পূর্ব তীরে কলকাতা থেকে , ডায়মন্ড হারবার থেকে  এবং কাকদ্বীপ থেকে  দূরে অবস্থিত।

ইতিহাস 
১৮ শতকে এই অঞ্চলটি পর্তুগীজ জলদস্যুদের দ্বারা দখল করা হয়েছিল। তাই বাংলার নবাব এই এলাকাটি জলদস্যু মুক্ত করতে প্রায় ১৫০ সৈনিক রেখেছিলেন।

জনসংখ্যার উপাত্ত 
ভারতের ২০১১ সালের আদমশুমারি অনুসারে কুলপির মোট জনসংখ্যার ২০০০, যার মধ্যে ৯৮২ (৪২%) পুরুষ এবং ১,০১৮ (৫১%) মহিলা ছিল। ৬ বছরের কম বয়সের জনসংখ্যা ১৯২ জন (৬ বছরের বেশি বয়সী ব্যক্তির সংখ্যা মোট জনসংখ্যার ৮১.৭৫%)।  কুলপিতে মোট স্বাক্ষর ব্যক্তির সংখ্যা ১,৪৭৮ জন।

ভাষা
কুলপিতে বসবাসকারি জনগোষ্ঠির সকলেই বাঙালি এবং তারা বাংলা ভাষাতে কথা বলেন।

পরিবহন ব্যবস্থা
রাজ্য সড়ক ১ কুলপিতে এনএইচ ১২-এর সাথে মিলিত হয়ে শেষ হয়।

অর্থনীতি

বন্দর-তথা-শিল্প চত্বর
কুলপি বন্দর দক্ষিণ ২৪ পরগণা জেলার একটি ছোট বন্দর। ১৯৯৪ সালে পরিকল্পনা করা বন্দরটি চালু করার। বিশ্বব্যাপী বন্দর পরিচালনাকারী সংস্থা ডিপি ওয়ার্ল্ড প্রকল্পের অংশীদার। প্রস্তাবিত কুলপি বন্দরের পরিচালনা সংস্থায় বেঙ্গল পোর্ট-এর ৪৪.৫% অংশিদারিত্ব রয়েছে। বাকিটা কিভেন্টার গ্রুপ এবং ডব্লিউবিআইডি সি এর সাথে অংশিদারিত্ব। কুলপিতে মোট বিনিয়োগ ₹১২০০ কোটি টাকা হবে বলে ধরা হয়েছিল এবং ৭০০ একর জমির প্রয়োজন হবে বলে পরিকল্পনা করা হয়েছিল। বন্দরটিতে মোট ১২ টি জেটি নির্মাণের কথা ছিল।

কুলপি বন্দরের জন্য শেয়ারহোল্ডারদের চুক্তি ২০০৪ সালের আগস্টে স্বাক্ষরিত হয়, তবে কলকাতা পোর্ট ট্রাস্টের কাছ থেকে বেশ কিছু আপত্তি থাকার কারণে এটি বিলম্বিত হয়। কুলপি বন্দরের জন্য খসড়া চুক্তি ২০০৮ খ্রিষ্টাব্দের মে মাসে জাহাজ মন্ত্রকের সচিবের উপস্থিতিতে চূড়ান্ত করা হয়। এর পর কেভেন্টার গ্রুপ অভিযোগ করেছে যে কেওপিটি কুলপি বন্দর প্রকল্পকে সামনে রেখে চলেছে কিন্তু কেন্দ্রীয় জাহাজ-মন্ত্রক এই প্রকল্পে গতিশীলতা দেখাচ্ছে না।

এর পরে আদানি গোষ্ঠিও কুলপি বন্দর নির্মাণে আগ্রহ দেখায়। ২০১৯ সালের মার্চ মাসে পশ্চিমবঙ্গ সরকার  কুলপি বন্দর নির্মাণের দায়িত্ব ডিপি ওয়ার্ল্ডকে দিয়েছে।

প্রত্নসামগ্রী
কুলপী গ্রাম থেকেপাল-সেন যুগে নির্মিত ২ ফুট ৬ ইঞ্চি X ১ ফুট ৫ ইঞ্চি মাপের একটি কালো পাথরের বিষ্ণু মূর্তি আবিষ্কৃত হয়েছে। উৎখননের সময় মূর্তিটির মুখের একাংশ ক্ষতিগ্রস্ত হয়। মূর্তিটি বর্তমানে স্থানীয় একটি মন্দিরে রক্ষিত রয়েছে।

তথ্যসূত্র

বহিঃসংযোগ

দক্ষিণ চব্বিশ পরগনা জেলার গ্রাম
দক্ষিণ চব্বিশ পরগনা জেলার প্রত্নস্থল
যুগ্মবেদন

যুগ্মবেদন (synesthesia) হচ্ছে ইন্দ্রিয়লব্ধ এমন একপ্রকার অনুভূতি যেখানে দেহের একটি অনুভূতিকে উদ্দীপ্ত করলে অন্য অনুভূতিরও সৃষ্টি হয়।

ইংরেজি সিন্থেসিস প্রাচীন গ্রিক  সিন; যার অর্থ একত্রে এবং,  থেসিস থেকে এসেছে, যার অর্থ "সংবেদন"।

অক্সফোর্ড বিশ্ববিদ্যালয়ের গবেষক এবং দার্শনিক জন লক ১৯৬০ সালে সর্বপ্রথম যুগ্মবেদন সম্পর্কে নথিবদ্ধ করেন। তার রোগী প্রতিবেদন অনুসারে একজন অন্ধ ব্যক্তি হলেও ভেঁপুর আওয়াজ শুনার সময় টকটকে লাল রং দেখতে পায় বলে জানায়। যাইহোক, লক আদৌ যুগ্মবেদনে আক্রান্ত রোগীর তথ্যই সর্বপ্রথম শনাক্ত করেছিলেন, নাকি বিষয়টাকে রূপক অর্থ নথিবদ্ধ করেছেন, তানিয়ে বিতর্ক আছে। জার্মান চিকিৎসক জর্জ টোবিয়াস প্রথম চিকিৎসক হিসেবে ১৮১২ সালে যুগ্মবেদনে আক্রান্ত  হন।

তথ্যসূত্র

বহিঃসংযোগ 

ভিজ্যুয়াল সঙ্গীত
চেতনা অধ্যয়ন
চেতনা
ফেলিসিটি হাফম্যান

ফেলিসিটি কেন্ডাল হাফম্যান (; জন্ম: ৯ ডিসেম্বর ১৯৬২) হলেন একজন মার্কিন অভিনেত্রী। তিনি মঞ্চে অভিনয়ের মধ্য দিয়ে তার কর্মজীবন শুরু করেন এবং ১৯৯০-এর দশকে চলচ্চিত্র ও টেলিভিশন নাটকে পার্শ্ব চরিত্রে কাজ করেন। হাফম্যান এবিসির টিভি ধারাবাহিক ডেসপারেট হাউজওয়াইভস্‌-এ লিনেট স্ক্যাভো চরিত্রে অভিনয়ের জন্য সর্বাধিক পরিচিত, যার জন্য তিনি হাস্যরসাত্মক ধারাবাহিকে সেরা মুখ্য অভিনেত্রী বিভাগে প্রাইমটাইম এমি পুরস্কার অর্জন করেন এবং টানা তিনবার স্ক্রিন অ্যাক্টরস গিল্ড পুরস্কার ও গোল্ডেন গ্লোব পুরস্কারের মনোনয়ন লাভ করেন। তিনি এবিসির হাস্যরসাত্মক নাট্যধর্মী ক্রীড়াভিত্তিক নাইট ধারাবাহিকে ড্যানা হুইটেকার চরিত্রে অভিনয় করে গোল্ডেন গ্লোব পুরস্কারের মনোনয়ন লাভ করেন।

হাফম্যান ট্রান্সআমেরিকা (২০০৫) চলচ্চিত্রে ট্রান্সজেন্ডার নারী চরিত্রে অভিনয় করে সমাদৃত হন এবং এই কাজের জন্য সেরা অভিনেত্রী বিভাগে গোল্ডেন গ্লোব, ইন্ডিপেন্ডেন্ট স্পিরিট পুরস্কার ও ন্যাশনাল বোর্ড অব রিভিউ পুরস্কার অর্জন করেন এবং শ্রেষ্ঠ অভিনেত্রী বিভাগে অস্কারের মনোনয়ন লাভ করেন। হাফম্যান অভিনীত অন্যান্য উল্লেখযোগ্য চলচ্চিত্রসমূহ হল রিভার্সাল অব ফরচুন (১৯৯০), দ্য স্প্যানিশ প্রিজনার (১৯৯৭), ম্যাগনোলিয়া (১৯৯৯), পাথ টু ওয়ার (২০০২), জর্জিয়া রুল (২০০৭), ফিবি ইন ওয়ান্ডারল্যান্ড (২০০৮), রাডারলেস (২০১৪), এবং কেক (২০১৪)। ২০১৫ থেকে ২০১৭ সালে তিনি এবিসির অমনিবাস অপরাধমূলক নাট্যধর্মী আমেরিকান ক্রাইম'' ধারাবাহিকে অভিনয় করে সমাদৃত হন এবং তিনটি প্রাইমটাইম এমি, দুটি গোল্ডেন গ্লোব ও একটি স্ক্রিন অ্যাক্টরস গিল্ড পুরস্কারের মনোনয়ন লাভ করেন।

হাফম্যান ১৯৯৭ সালে অভিনেতা উইলিয়াম এইচ. ম্যাসির সাথে বিবাহবন্ধনে আবদ্ধ হন।

তথ্যসূত্র

বহিঃসংযোগ

 
 
 
 

১৯৬২-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
নিউ ইয়র্কের অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
ইন্ডিপেন্ডেন্ট স্পিরিট পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক) বিজয়ী
স্যাটেলাইট পুরস্কার বিজয়ী
মিশিগানের অভিনেত্রী
রয়্যাল একাডেমি অব ড্রামাটিক আর্টের প্রাক্তন শিক্ষার্থী
মার্কিন গর্ভপাত-অধিকার কর্মী
শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
নিউ ইয়র্কের (অঙ্গরাজ্য) ডেমোক্র্যাট
ল্যারি পার্কস

স্যামুয়েল ক্লাউসম্যান লরেন্স পার্কস (; ১৩ ডিসেম্বর ১৯১৪ - ১৩ এপ্রিল ১৯৭৫) ছিলেন একজন মার্কিন মঞ্চ ও চলচ্চিত্র অভিনেতা। তিনি পার্শ্ব অভিনেতা থেকে শুরু করে মুখ্য অভিনেতা চরিত্রেও অভিনয় করেছেন। তিনি কমিউনিস্ট পার্টির সদস্য ছিলেন তা স্বীকার করে নিলে সকল হলিউড স্টুডিও তাকে কালোতালিকায় অন্তর্ভুক্ত করে। তিনি দ্য জলসন স্টোরি (১৯৪৬) ও জলসন সিংস অ্যাগেইন (১৯৪৯) চলচ্চিত্রে অ্যাল জলসন চরিত্রে কাজের জন্য সর্বাধিক পরিচিত, এবং প্রথমোক্ত চলচ্চিত্রের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।

প্রারম্ভিক জীবন
পার্কস ১৯১৪ সালের ১৩ই ডিসেম্বর কানসাসের ওলাথে জন্মগ্রহণ করেন। তার পিতা ফ্র্যাঙ্ক এইচ. পার্কস এবং মাতা নেলি ক্লাউসম্যান। তার পরিবার ইহুদি ধর্মাবলম্বী ছিল। পার্কস ইলিনয় অঙ্গরাজ্যের জোলিয়েটে বেড়ে ওঠেন এবং ১৯৩২ সালে জোলিয়েট টাউনশিপ হাই স্কুল থেকে পাস করেন।

তিনি প্রি-মেড শিক্ষার্থী হিসেবে ইলিনয় বিশ্ববিদ্যালয়ে ভর্তি হন এবং কয়েক বছর স্টক কোম্পানিতে অভিনয় করেন। তিনি জন গারফিল্ডের সুপারিশে হলিউডে যান ওয়ার্নার ব্রসের মামা র‍্যাভিওলি ছবিতে ছোট একটি চরিত্রে অভিনয়ের জন্য। এই ছবিটি বাতিল হলেও তিনি ১৯৪১ সালে কলাম্বিয়া পিকচার্সের সাথে একটি চলচ্চিত্রে অভিনয়ের জন্য চুক্তিবদ্ধ হন।

তথ্যসূত্র

বহিঃসংযোগ

 
 

১৯১৪-এ জন্ম
১৯৭৫-এ মৃত্যু
২০শ শতাব্দীর মার্কিন অভিনেতা
ইলিনয় বিশ্ববিদ্যালয়ের প্রাক্তন শিক্ষার্থী
কানসাসের অভিনেতা
মার্কিন ইহুদি অভিনেতা
মার্কিন চলচ্চিত্র অভিনেতা
মার্কিন মঞ্চ অভিনেতা
ক্যালিফোর্নিয়ার ডেমোক্র্যাট
হলিউড কালোতালিকা
ইলিনয়ের অভিনেতা
ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
মালেক আফসারী

মালেক আফসারী একজন বাংলাদেশী চলচ্চিত্র পরিচালক ও ইউটিউবার। ১৯৮৩ সালে ঘরের বউ চলচ্চিত্র পরিচালনার মাধ্যমে পূর্ণাঙ্গ চলচ্চিত্র পরিচালক হিসেবে আত্মপ্রকাশ করেন। ১৯৮০-এর দশকে তিনি প্রযোজনা সংস্থা রোজী ফিল্মসের প্রতিষ্ঠা করেন। প্রখ্যাত অভিনেত্রী রোজী আফসারী তার দাম্পত্য সঙ্গী ছিলেন। তার পরিচালিত উল্লেখযোগ্য চলচ্চিত্র হল ক্ষতিপূরণ (১৯৮৯), ক্ষমা (১৯৯২), ঘৃণা (১৯৯৪), দূর্জয় (১৯৯৬), ও এই ঘর এই সংসার (১৯৯৬)।

কর্মজীবন 
মালেক আফসারী ১৯৮০-এর দশকের প্রথম দিকে সহকারী পরিচালক হিসেবে তার কর্মজীবন শুরু করেন। পিয়াসী মন চলচ্চিত্রের সহকারী পরিচালক হিসেবে তিনি চলচ্চিত্রে আগমন করেন। এরপর তিনি লুটেরা ছবির কাহিনি রচনা করেন এবং কার পাপে ছবির সংলাপ রচনা করেন। ১৯৮৩ সালে ঘরের বউ চলচ্চিত্র পরিচালনার মাধ্যমে পূর্ণাঙ্গ চলচ্চিত্র পরিচালক হিসেবে আত্মপ্রকাশ করেন।

তার নির্মিত অন্যান্য চলচ্চিত্রসমূহ হল ক্ষতিপূরণ (১৯৮৯), ক্ষমা (১৯৯২), ঘৃণা (১৯৯৪), দূর্জয় (১৯৯৬), এই ঘর এই সংসার (১৯৯৬), হীরা চুনি পান্না (২০০০), ঠেকাও মাস্তান (২০০১), আমি জেল থেকে বলছি (২০০৫), মনের জ্বালা (২০১১), ফুল অ্যান্ড ফাইনাল (২০১৩)। ২০১৬ সালে তিনি জাজ মাল্টিমিডিয়ার রক্ত চলচ্চিত্র নির্মাণের জন্য চুক্তিবদ্ধ হন। কিন্তু জাজের ধরাবাঁধা সময়সূচিতে তিনি এই চলচ্চিত্র নির্মাণ করতে পারবেন না জানালে তাকে এই চলচ্চিত্র পরিচালনা থেকে বাদ দেওয়া হয়। তার পরবর্তী কাজ ছিল অন্তর জ্বালা। প্রয়াত অভিনেতা মান্নার এক ভক্তের কাহিনি নিয়েই ছবির গল্পটি আবর্তিত হয়েছে। জায়েদ খান প্রযোজিত এই ছবিতে প্রধান ভূমিকায় অভিনয় করেন জায়েদ নিজে ও পরীমনি। এর পরে ২০১৯ সালে তিনি সাকিব খানকে নিয়ে পাসওয়ার্ড সিনেমাটি নির্মাণ করেন, যা ব্যবসা সফল হয়। স্ত্রী পরিচালিত তার ব্যবসা কোভিড-১৯ মহামারীতে ক্ষতিগ্রস্ত হওয়ার পর তিনি ইউটিউব চ্যানেল খুলে ভিডিও আপলোড করা শুরু করেন।

পরিচালনা করা চলচ্চিত্রের তালিকা 
 ঘরের বউ (১৯৮৩)
 গীত (১৯৮৫)
 গোলমাল (১৯৮৬)
 রাস্তার রাজা (১৯৮৬)
 ধনী গরীব (১৯৮৭)
 ক্ষতিপূরণ (১৯৮৯)
 সোনার সংসার (১৯৮৯)
 ক্ষমা (১৯৯২)
 ঘৃণা (১৯৯৪)
 দূর্জয় (১৯৯৬)
 এই ঘর এই সংসার (১৯৯৬)
 মৃত্যুর মুখে (১৯৯৮)
 লাল বাদশা (১৯৯৯)
 মরণ কামড় (১৯৯৯)
 রাজা (১৯৯৯)
 হীরা চুনি পান্না (২০০০)
 ঠেকাও মাস্তান (২০০১)
 বোমা হামলা (২০০২)
 আমি জেল থেকে বলছি (২০০৫)
 উল্টা পাল্টা (২০০৭)
 মনের জ্বালা (২০১১)
 ফুল এন্ড ফাইনাল (২০১৩)
 অন্তর জ্বালা (২০১৭)
 পাসওয়ার্ড (২০১৯)

তথ্যসূত্র

বহিঃসংযোগ
 
 

জীবিত ব্যক্তি
নোয়াখালী জেলার ব্যক্তি
বাংলাদেশী চলচ্চিত্র পরিচালক
বাংলাদেশী পুরুষ চিত্রনাট্যকার
বাংলাদেশী ইউটিউবার
১৯৫৮-এ জন্ম
ইয়াকভ পেরেলম্যান

ইয়াকভ পেরেলম্যান (English: Yakov Isidorovich Perelman, Russian: Яков Исидорович Перельман; ৪ ডিসেম্বর ১৮৮২ - ১৬ মার্চ ১৯৪২) সোভিয়েত রাশিয়ার একজন বিশিষ্ট বিজ্ঞান বিষয়ক লেখক। তার উল্লেখযোগ্য বই গুলির মধ্যে পদার্থবিদ্যার মজার কথা খুবই পরিচিত। এটি ছড়াও তিনি আরো বিজ্ঞান বিষয়ক বই লিখেছেন। মূল লেখা রাশিয়ান ভাষায় লেখা হলেও পরবর্তীতে তার লিখিত বই গুলি মির প্রকাশনী ইংরেজি ও বাংলায় প্রকাশ করে।

প্রথম জীবন 
ইয়াকভ পেরেলম্যান ১৮৮২ সালের ৪ ডিসেম্বর তৎকালীন রাশিয়ান পোল্যান্ডের (কংগ্রেস পোল্যান্ড) অন্তর্গত বিয়ালিস্টক শহরে জন্ম গ্রহণ করেন। এরপর তিনি ১৯০৯ সালে ইম্পিরিয়াল ফরেস্ট্রি ইনস্টিটিউট (বর্তমানে সেন্ট পিটার্সবার্গ স্টেট ফরেস্ট টেকনিক্যাল ইউনিভার্সিটি) থেকে ফরেস্ট্রি বিষয়ে ডিপ্লোমা ডিগ্রি লাভ করেন। তিনি আর্নেস্ট ম্যাচর ভাবধারায় উদ্বুদ্ধ হয়ে বিজ্ঞান বিষয়ক বই লেখা শুরু করেন। লেখার বিষয়ে আরেকজন স্বনামধন্য রুশ শিক্ষাবিদ আলেকজান্ডার বগানভ এর চিন্তাধারায় বিজ্ঞানকে আরো জনপ্রিয় করতে ব্রতী হন।

লেখক জীবন 
পদার্থবিদ্যার মজার কথা বইটির অভূতপূর্ব সাফল্যের পর তিনি আরো বিজ্ঞান বিষয়ক বই লিখতে ব্রতী হন। সেই সময় তিনি নিজেকে স্বয়ং সম্পূর্ণ প্রখর কল্পনা শক্তির লেখক হিসেবে নিজেকে পরিচিতি দিতে পেরেছিলেন। তার পরবর্তী সুচিন্তিত বিজ্ঞান বিষয়ক বই গুলির মধ্যে
"Arithmetic for entertainment", "Mechanics for entertainment", "Geometry for Entertainment", "Astronomy for entertainment", "Lively Mathematics", " Physics Everywhere", এবং "Tricks and Amusements" খুবই উল্লেখযোগ্য।

বই 
 Mathematics can be Fun
 Astronomia Recreativa
 Physics for Entertainment (1913)
 Figures for Fun
 Algebra can be Fun
 Fun with Maths & Physics
 Arithmetic for entertainment
 Mechanics for entertainment
 Geometry for Entertainment
 Astronomy for entertainment
 Lively Mathematics
 Physics Everywhere
 Tricks and Amusements

এছাড়াও তিনি মহাকাশে যাত্রার উপর কিছু বই লিখেছেন। তাদের মধ্যে উল্লেখযোগ্য হলো-
 Interplanetary Journeys, On a Rocket to Stars, and World Expanses

মৃত্যু 
পেরেলম্যান শেষ জীবনে অনাহারে কাটিয়ে অবশেষে ১৯৪২ সালে পরলোকগমন করেন। সেই সময় রাশিয়াতে জার্মানি খাদ্যদ্রব্যের উপর নিয়ন্ত্রণ শুরু করে। ৯ সেপ্টেম্বর ১৯৪১ থেকে শুরুকরে ২৭ জানুয়ারি ১৯৪৪ পর্যন্ত ৮৭২ দিন ব্যাপী ভয়ংকর ভাবে জার্মানি লেনিনগার্ড এর উপর খাদ্য দ্রব্যের উপর নিয়ন্ত্রণ করে। এটি ছিল আধুনিক যুগের নিকৃষ্টতম ও দীর্ঘদিনের নিয়ন্ত্রণ। এর ফলে প্রায় এগারো লক্ষ সতেরো হাজার মানুষের মৃত্যু হয়।

তথ্যসূত্র 

লেখক
১৮৮২-এ জন্ম
১৯৪২-এ মৃত্যু
সোভিয়েত ইউনিয়ন
সোভিয়েত পুরুষ লেখক
অনাহারে মৃত্যু
পাবলিক মিউজিক

পাবলিক মিউজিক একটি কন্নড় ভাষার সংগীতভিত্তক টিভি চ্যানেল। চ্যানেলটি পাবলিক টিভি ও লাহিড়ী রেকর্ডিং কোম্পানির সাথে সংযুক্ত। চ্যানেলটি ২০১৪ সালের ২৮ সেপ্টেম্বর যাত্রা শুরু করে।

তথ্যসূত্র

২০১৪-এ প্রতিষ্ঠিত টেলিভিশন চ্যানেল ও স্টেশন
টেলিভিশন স্টেশন
২০১৪-এ কর্ণাটকে প্রতিষ্ঠিত
ভারত ভিত্তিক সঙ্গীত সংগঠন
জি ২৪ কালাক

জি ২৪ কালাক গুজরাতি ভাষার একটি সংবাদভিত্তিক টিভি চ্যানেল, যা ২০১৭ সালের ২০ আগস্ট যাত্রা শুরু করে। চ্যানেলটির মালিক জি মিডিয়া কর্পোরেশন।

ইতিহাস
চ্যানেলটি ২০১৭ সালের ২০ আগস্ট যাত্রা শুরু করে।সেই থেকেচ্যানেলটি গুজরাতিভাষাভাষীদের কাছে সংবাদভিত্তিক অনুষ্ঠানমালা প্রচার করে আসছে।

তথ্যসূত্র

টেলিভিশন স্টেশন
২০১৭-এ প্রতিষ্ঠিত টেলিভিশন চ্যানেল ও স্টেশন
জি এন্টারটেইনমেন্ট এন্টারপ্রাইজ
ভারতের ২৪-ঘন্টা টেলিভিশন সংবাদ চ্যানেল
স্টার উৎসব মুভিজ

স্টার উৎসব মুভিজ একটি ভারতীয় টিভি চ্যানেল, যার মালিক স্টার ইন্ডিয়া। চ্যানেলটি গ্রামের দর্শকদের রুচিকে সবচেয়ে গুরুত্ব দেয়।

ইতিহাস
চ্যানেলটি ২০১৬ সালের ২৮ মে যাত্রা শুরু করে।

তথ্যসূত্র

টেলিভিশন স্টেশন
২০১৬-এ প্রতিষ্ঠিত টেলিভিশন চ্যানেল ও স্টেশন
স্টার ইন্ডিয়া
বলিউড ভিত্তিক চলচ্চিত্র চ্যানেল
ভারতের চলচ্চিত্র চ্যানেল
জয় মহারাষ্ট্র

জয় মহারাষ্ট্র একটি মারাঠি ভাষার সংবাদভিত্তিক টিভি চ্যানেল, যা ২০১৩ সালের ১ মে যাত্রা শুরু করে। চ্যানেলটির মালিক সাহানা গ্রুপ। চ্যানেলটি মারাঠিভাষীদের জন্য সম্প্রচার কার্যক্রম পরিচালনা করে।

তথ্যসূত্র

২০১৩-এ প্রতিষ্ঠিত টেলিভিশন চ্যানেল ও স্টেশন
মুম্বইয়ের টেলিভিশন স্টেশন
টেলিভিশন স্টেশন
মারাঠি ভাষার টেলিভিশন চ্যানেল
ডাউন কোয়ার্ক

ডাউন কোয়ার্ক(প্রতীক:) হলো সকল কোয়ার্কগুলোর মধ্যে ‍দ্বিতীয় হালকা মৌলিক অতিপারমাণবিক কণা। এর প্রতিকণার নাম হলো অ্যান্টিডাউন কোয়ার্ক(প্রতীক:)।

ইতিহাস 
কবি জেমস্ জয়েসের কবিতা “Funnegans Wake" থেকে কোয়ার্ক এবং এর অবস্থান-বৈশিষ্ট্যের উপর ভিত্তি করে ডাউন শব্দটি নেওয়া হয়েছে। এই কণাটি সূচনা হয় গত শতাব্দীর পঞ্চম দশকে। এ সময়(১৯৪০-১৯৫০) অধিকাংশ মৌলিক কণার হদিস মেলে। এসব কণার আবিষ্কার হলেও এদের মধ্যকার সম্পর্ক ছিল বেশ ধোয়াটে। এই ধোয়াটে অবস্থা দূর করতে এগিয়ে আসেন বিজ্ঞানী মারে গেল-ম্যান ও যুবাল নেমন। ১৯৬১ সালে তারা স্বতন্ত্রভাবে এই ডাউন কোয়ার্কে হ্যাড্রন শ্রেণিবদ্ধ করার প্রস্তাব দেন। তবু এদের মধ্যেকার সম্পর্ক স্পষ্ট ছিল না। তাই মারে গেল-ম্যান ও জর্জ জিউইগ তাত্ত্বিকভাবে এই কণাটি আবিষ্কার করেন ও কোয়ার্ক মডেলের প্রস্তাব করেন। পরবর্তিকালে এই কণাটির পূর্ণ পরিচয় পাবার উদ্দেশ্যে ১৯৬৮ সালে “স্ট্যাফোর্ড ইলেক্ট্রিনিক রৈখিক তরকযন্ত্র” দিয়ে প্রোটন ভেঙে এর গঠন দেখার চেষ্টা করেছিলেন বিজ্ঞানীরা। এই পরিক্ষাটির মাধ্যমে প্রমাণিত হয় একটি প্রোটনে দুটি আপ কোয়ার্ক ও একটি ডাউন কোয়ার্ক আছে।

বৈশিষ্ট্যসমূহ 

 ডাউন কোয়ার্কের ভর সঠিক ভাবে নির্ণয় করা সম্ভব হয় নি। তবে এর ভর ধরা হয় ৪.৫-৫.৩। কিন্তু গাণিতিক পরিসজ্জায় এর ভর ধরা হয় ৪.৭৯০.১৬।
 ডাউন কোয়ার্কের মৌলিক আধান e।
 এর স্পিন মান 
 এই কণাগুলো এদের আন্তক্রিয়া ধটাতে পারে চারটি ক্ষেত্রে আর তা হলো- মহাকর্ষ, তাড়িৎচুম্বক,দূর্বলবল ও সবলবলে।
 প্রোটনে ডাউন কোয়ার্ক থাকে একটি ও নিউট্রনে দুটি।

আরও দেখুন 
 কোয়ার্ক
 আপ কোয়ার্ক
 ডাউন কোয়ার্ক
 স্ট্রেঞ্জ কোয়ার্ক
 চার্ম কোয়ার্ক
 টপ কোয়ার্ক
 বটম কোয়ার্ক

প্রাথমিক কণা
মৌলিক কণিকা
কোয়ার্ক
জি পাঞ্জাব হরিয়ানা হিমাচল

জি পাঞ্জাব হরিয়ানা হিমাচল একটি ভারতীয় সংবাদভিত্তিক চ্যানেল, যা পাঞ্জাবি ভাষায় সম্প্রচার কার্যক্রম চালায়। চ্যানেলটি জি মিডিয়া কর্পোরেশনের মালিকানায় ২০০০ সালে আলফা পাঞ্জাবি নামে যাত্রা শুরু করলেও ২০০৮ সালে নাম পরিবর্তন করে জি পাঞ্জাবি রাখে এবং ২০১৩ সালে নাম পরিবর্তন করে বর্তমান নামটি রাখে।

তথ্যসূত্র

২০০০-এ প্রতিষ্ঠিত
টেলিভিশন স্টেশন
জি এন্টারটেইনমেন্ট এন্টারপ্রাইজ
ভারতের ২৪-ঘন্টা টেলিভিশন সংবাদ চ্যানেল
ক্যান্টন মেলা

ক্যান্টন মেলা হচ্ছে একটি বাণিজ্য মেলা যা ১৯৫৭ সালের বসন্তকাল থেকে চীনের কুয়াংচৌ শহরে (ক্যান্টন) প্রতি বছর বসন্তকাল ও শরৎকালে অনুষ্ঠিত হয়ে আসছে। এটি চীনের সবথেকে প্রাচীন, বৃহত্তম এবং সর্বাধিক প্রতিনিধিদের বাণিজ্য মেলা।

চীনা রপ্তানিকারক পণ্য মেলা (中国出口商品交易会) থেকে নাম পরিবর্তন করে ২০০৭ সালে এটিকে চীন আমদানি ও রপ্তানি মেলা (中国进出口商品交易会) নামে নামকরণ করা হয়। মেলাটি চীনের বাণিজ্য মন্ত্রণালয় ও কুয়াংতুং প্রদেশের সরকার যৌথভাবে আয়োজন করে থাকে, এবং চীনের বৈদেশিক বাণিজ্য কেন্দ্র দ্বারা পরিচালিত হয়।

বিষয়বস্তু  
ক্যান্টন মেলার জাতীয় প্যাভিলিয়নটিকে (রপ্তানি বিভাগ) ১৬টি বিভাগে সাজানো হয়ে থাকে, যা ৫১টি বিভাগে প্রদর্শিত হয়। ২৪,০০০-এরও বেশি চীনের সেরা বিদেশি বাণিজ্য কর্পোরেশন (এন্টারপ্রাইজ) মেলায় অংশ নেয়। এখানে ব্যক্তিগত উদ্যোগ, শিল্প-কারখানা, বৈজ্ঞানিক গবেষণা প্রতিষ্ঠান, সম্পূর্ণ বৈদেশিক মালিকানাধীন উদ্যোগ এবং বৈদেশিক বাণিজ্য সংস্থাগুলো অংশগ্রহণ করে থাকে।

কার্যক্রম 

এই মেলায় যদিও বাণিজ্য রপ্তানিতে গুরুত্ব দেয়া হয়, তবে আমদানি ব্যবসাও সম্পন্ন হয়ে থাকে। উপরে উল্লিখিত বিষয়বস্তু ছাড়াও অর্থনৈতিক ও কারিগরি সহযোগিতা এবং বিনিময়, পণ্য পরিদর্শন, বীমা, পরিবহন, বিজ্ঞাপন এবং বাণিজ্য পরামর্শের মতো বিভিন্ন ধরনের ব্যবসায়িক কার্যক্রম সাধারণত মেলায় পরিচালিত হয়।

সাধারণ তথ্য

 প্রথম অনুষ্ঠিত: এপ্রিল ১৯৫৭।
 ব্যবধান: প্রতি সেশনে তিন বার; প্রতি বছরে দুটি সেশন।

 বসন্তকালীন অধিবেশন: এপ্রিল ১৫-১৯ (১ম পর্যায়); ২৩-২৭ এপ্রিল (২য় পর্যায়); মে ১-৫ (৩য় পর্যায়)।  
 শরৎকালীন অধিবেশন: অক্টোবর ১৫-১৯ (১ম পর্যায়); অক্টোবর ২৩–২৭ (২য় পর্যায়); অক্টোবর ৩১- নভেম্বর ৪ (৩য় পর্যায়)।

 শিল্প:
 ১ম ধাপ:  ইলেকট্রনিক্স ও গৃহস্থালী বৈদ্যুতিক সরঞ্জাম, আলোক সরঞ্জাম, যানবাহন ও খুচরা যন্ত্রাংশ, যন্ত্রপাতি, হার্ডওয়্যার ও যন্ত্রাংশ, জ্বালানি + পণ্যসামগ্রী, রাসায়নিক পণ্য, নির্মাণ সামগ্রী, আন্তর্জাতিক প্যাভিলিয়ন 
 ২য় ধাপ: ভোক্তা সামগ্রী, উপহার, গৃহসজ্জা

 ৩য় ধাপ: অফিস যোগান, বাক্স ও ব্যাগ, এবং বিনোদনমূলক পণ্য, মেডিকেল ডিভাইস এবং স্বাস্থ্য পণ্য, খাদ্য, জুতা, বস্ত্র ও গার্মেন্টস দ্রব্য, আন্তর্জাতিক প্যাভিলিয়ন
 স্থান:
চীন আমদানি ও রপ্তানি ফেয়ার (পাচৌ) কমপ্লেক্স, ৩৮০0 ইউয়েচিয়াংচুং রোড, হাইচু জেলা, কুয়াংচৌ ৫১০৩৩৫ 
 মোট প্রদর্শনী স্থান: ১১,৮৫,০০০ মিঃ২.
 বুথ সংখ্যা: ৬০,৪০০-এরও বেশি আদর্শ মানের (১২২তম সেশন)।

 ভিন্নতা: ১,৬০,০০০ এর অধিক।
 ব্যবসায়িক লেনদেন: ৩০,১৬০ মিলিয়ন ইউএসডি (১২২তম সেশন)।
 ব্যবসাকারক দেশ এবং অঞ্চল সংখ্যা: ২১৩ (১২২তম সেশন)।
 দর্শক সংখ্যা: ১,৯১,৯৫০ (১২২তম সেশন)।
 প্রদর্শনী: ২৫,০০০ এর বেশি (২৪,৪২৯টি চীনা প্রদর্শনী, ৬২০টি আন্তর্জাতিক প্রদর্শনী; ১২২তম অধিবেশনে)।

তথ্যসূত্র

 

কুয়াংচৌ
চীনের বাণিজ্য মেলা
কুয়াংচৌর পর্যটক আকর্ষণস্থল
১৯৫৭-এ চীনে প্রতিষ্ঠিত
জি ওডিশা

জি ওডিশা (পূর্বনাম: জি কলিঙ্গ নিউজ) একটি ভারতীয় টিভি চ্যানেল যা ২০১৪ সালে সম্প্রচার কার্যক্রম শুরু করে। চ্যানেলটির মালিক জি মিডিয়া কর্পোরেশন লিমিটেড। চ্যানেলট ওড়িয়াভাষাভাষী জনগোষ্ঠীর নিকট সংবাদভিত্তিক অনুষ্ঠানমালা প্রচার করে থাকে।

ইতিহাস
চ্যানেলটি ২০১৪ সালে সম্প্রচার কার্যক্রম শুরু করে।

তথ্যসূত্র

২০১৪-এ প্রতিষ্ঠিত টেলিভিশন চ্যানেল ও স্টেশন
টেলিভিশন স্টেশন
জি এন্টারটেইনমেন্ট এন্টারপ্রাইজ
ভারতের ২৪-ঘন্টা টেলিভিশন সংবাদ চ্যানেল
ডার্ক ওয়াটারস (২০১৯-এর চলচ্চিত্র)

ডার্ক ওয়াটারস একটি ২০১৯ সালের মার্কিন চলচ্চিত্র, যেটি পরিচালনা করেছেন টোড হেইন্স।

অভিনয়ে
 মার্ক রাফালো
 অ্যান হ্যাথাওয়ে
 বিল পুলম্যান
 বিল ক্যাম্প
 টিম রবিন্স
 ভিক্টর গার্বার

নির্মাণ
২০১৮ সালের ২১ সেপ্টেম্বর টোড হেইন্স ডার্ক ওয়াটারস  নামের চলচ্চিত্রটি নির্মাণের ঘোষণা দেন। পরের মাসে মার্ক রুফালো চলচ্চিত্রটিতে অভিনয়ের জন্য যুক্ত হন। ২০১৯ সালের জানুয়ারিতে চলচ্চিত্রের অন্যান্য অভিনয়শিল্পীরা যুক্ত হন। চলচ্চিত্রের মুখ্য চিত্রগ্রহণ যুক্তরাষ্ট্রের সিনসিনাটিতে সম্পন্ন হয়।

তথ্যসূত্র

ইংরেজি ভাষার চলচ্চিত্র
মার্কিন চলচ্চিত্র
পরিবেশগত চলচ্চিত্র
ওহাইওতে ধারণকৃত চলচ্চিত্র
মার্কিন মনস্তাত্ত্বিক থ্রিলার চলচ্চিত্র
আইনজীবী সম্পর্কে চলচ্চিত্র
২০০৩-এর পটভূমিতে চলচ্চিত্র
২০১০-এর পটভূমিতে চলচ্চিত্র
২০১১-এর পটভূমিতে চলচ্চিত্র
২০১২-এর পটভূমিতে চলচ্চিত্র
২০০৯-এর পটভূমিতে চলচ্চিত্র
১৯৭৫-এর পটভূমিতে চলচ্চিত্র
১৯৯৯-এর পটভূমিতে চলচ্চিত্র
মার্কিন রহস্য থ্রিলার চলচ্চিত্র
২০১৯-এর চলচ্চিত্র
২০১০-এর দশকের ঐতিহাসিক চলচ্চিত্র
মার্কিন ঐতিহাসিক চলচ্চিত্র
১৯৯৮-এর পটভূমিতে চলচ্চিত্র
২০০০-এর দশকের পটভূমিতে চলচ্চিত্র
২০১০-এর দশকের পটভূমিতে চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
গার্গী গুপ্ত

গার্গী গুপ্ত ভয়েস অফ ওয়ার্ল্ডের (এনজিও) প্রতিষ্ঠাতা ও সচিব। এটি পূর্ব ভারতের দৃষ্টিশক্তিহীন এবং বিশেষভাবে সমর্থ ও অনাথ শিশুদের জন্য একটি বহু-মাত্রিক অলাভজনক সংস্থা। এটির সদর দপ্তর ভারতের কলকাতায় অবস্থিত। উত্তর কলকাতায় তার বাবার নেওয়া একটি ভাড়া বাড়িতে ছটি শিশুকে নিয়ে তিনি কাজ শুরু করেছিলেন এবং এখন এই সংস্থায় বসবাসকারী শিশুর সংখ্যা ৩০০। ব্যক্তিগত প্রচেষ্টায় চালানো এটিই একমাত্র এই রকম সংস্থা।  প্রবীর গুপ্তের আরেকটি বাড়িতে, ১৯৯৮ সালে, ভয়েস অফ ওয়ার্ল্ডের দক্ষিণ কলকাতা কেন্দ্রের কাজ শুরু হয়। আবাসিক কিন্ডারগার্টেন স্কুল, ব্রেইল ছাপাখানা এবং একটি গ্রন্থাগার এখানে অবস্থিত।
সকল বিশেষভাবে সমর্থ বাসিন্দারা, হয় অনাথ, অথবা অতি দরিদ্র পরিবার থেকে এসেছে। বিনামূল্যে তাদের শিক্ষার পাশাপাশি, ছাত্র এবং শিক্ষকেরা পর্বতারোহণ এবং ট্রেকিং সহ বিভিন্ন খেলাধূলায় অংশ নিচ্ছেন। ২০১৮ সালে, বিশেষভাবে সমর্থ বাসিন্দাদের জন্য তিনি উপকূলীয় ট্রেকিং শুরু করেছিলেন। আবাসিকদের শিক্ষা শেষ হওয়ার পর, তিনি এবং তার এনজিও, বিশেষ করে দৃষ্টিশক্তিহীন মেয়েদের পুনর্বাসনের ব্যবস্থা করছেন।

জীবন
ভারতের পশ্চিমবঙ্গে জন্মগ্রহণ করে, গুপ্ত কলকাতায় তার পড়াশুনা শেষ করেন এবং ভারতীয় রেলে চাকরিতে যোগ দেন। তার বাবা মায়ের মৃত্যুর পর, শহরের পথশিশুদের দেখে তিনি দরিদ্রদের অবস্থা অনুধাবন করেন।

তার সেবার স্বীকৃতি স্বরূপ, ভারতের রাষ্ট্রপতি রামনাথ কোবিন্দ, ৮ই মার্চ ২০১৮ সালে, গার্গীকে নারী শক্তি (নারীর ক্ষমতা) পুরস্কারে ভূষিত করেন।

মুখ্য কাজসমূহ
 ১৯৯২ সালে, তিনি 'ভয়েস অফ ওয়ার্ল্ড' এনজিও প্রতিষ্ঠা করেন, যারা পূর্ব ভারতে দৃষ্টিশক্তিহীন ও বিশেষভাবে সমর্থ অনাথ শিশুদের জন্য কাজ করে।
১৯৯৭ সালে, ৩০০ জন আবাসিক এবং ৩০০০ জন অনাবাসিকদের সুবিধাকল্পে, আবাসিক সুবিধাদান শুরু করেন।
 ২০০১ সালে, বাংলায় লিখিত প্রামাণিক রচনা ব্রেইলে পরিবর্তনের জন্য ট্রান্সলিটারেশন সফটওয়্যারের উদ্ভাবন করেন। 
 উচ্চশিক্ষা গ্রহণকারী দৃষ্টিশক্তিহীন মেয়েদের জন্য রিষরায় একটি বাড়ি প্রতিষ্ঠা করেন।
 তার এনজিও একটি শিক্ষক প্রশিক্ষণ কলেজ চালায় যেখানে বিশেষভাবে সমর্থ শিক্ষার্থীদের বৃত্তি দেওয়া হয়

পুরস্কার এবং সম্মাননা 
 ৮ই মার্চ ২০১৮: নারী শক্তি পুরস্কার (নারী শক্তি পুরস্কার), ভারতে মহিলাদের জন্য সর্বোচ্চ বেসামরিক পুরস্কার।

তথ্যসূত্র

বহিঃসংযোগ
 ভারতের রাষ্ট্রপতির কাছ থেকে পুরস্কার নিচ্ছেন গার্গী গুপ্ত

জীবিত ব্যক্তি
১৯৬১-এ জন্ম
কলকাতার ব্যক্তি
ভারতের জাতীয় পুরস্কার
নারী শক্তি পুরস্কার বিজয়ী
পশ্চিমবঙ্গের সমাজকর্মী
২১শ শতাব্দীর ভারতীয় নারী
পশ্চিমবঙ্গের নারী শিক্ষাবিদ
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
ভারতীয় মানবাধিকার কর্মী
পশ্চিমবঙ্গের সক্রিয়কর্মী
ভারতীয় নারী সক্রিয়কর্মী
২১শ শতাব্দীর ভারতীয় ব্যক্তি
পশ্চিমবঙ্গের শিক্ষাবিদ
নির্ঝর ক্যান্টনমেন্ট পাবলিক স্কুল ও কলেজ

নির্ঝর ক্যান্টনমেন্ট পাবলিক স্কুল ও কলেজ ঢাকা সেনানিবাসের নির্ঝর এলাকায় অবস্থিত একটি উচ্চ মাধ্যমিক শিক্ষা প্রতিষ্ঠান। প্রায় সাড়ে ছয় একর জমির উপরে তিন তলা বিশিষ্ট বিদ্যালয়য়ের ভবনে রয়েছে মোট ৬২টি কক্ষ। এর মধ্যে ৫০টি শ্রেনিকক্ষসহ অধ্যক্ষ, উপাধ্যক্ষ, প্রশাননিক কক্ষ, হিসাব শাখা , মেডিকেয়ার কক্ষ। রয়েছে একটি সবুজ খেলার মাঠ, শিশুদের পার্ক ও অবিভাবক অপেক্ষাগার। প্রতিষ্ঠানটিতে বর্তমান সভাপতিসহ এ পর্যন্ত মোট পাঁচজন সুদক্ষ এবং চৌকস অফিসার পরিচালনা পর্ষদের সভাপতির পদ অলংকৃত করেছেন এবং এ পর্যন্ত  ৭৫ জন শিক্ষক  ৬৪ জন নন-টিচিং স্টাফ এবং নার্সারি থেকে দ্বাদশ শ্রেণী পর্যন্ত ৩৬ টি সেকশনে মোট ১৫৪২ জন শিক্ষার্থী রয়েছে।

ইতিহাস 
২০১৬ সালের ২রা জানুয়ারি তৎকালীন সেনাবাহিনী প্রধান জেনারেল আবু বেলাল মোহাম্মদ শফিউল হক, এসবিপি, এনডিসি, পিএসসি বই বিতরণের মাধ্যমে নির্ঝর ক্যান্টনমেন্ট পাবলিক স্কুল ও কলেজের একাডেমিক কার্যক্রম শুরু করেন। প্রতিষ্ঠাতা সভাপতি ছিলেন ব্রিগেডিয়ার জেনারেল আইয়ুব আনসারী, পিএসসি। প্রতিষ্ঠাতা অধ্যক্ষ লে. কর্ণেল মোহাম্মদ জাবের হোসেন, এসইসি'র নেতৃত্বে ৪১ জন শিক্ষক, ৩৬ জন স্টাফ এবং নার্সারি থেকে সপ্তম শ্রেণী পর্যন্ত মোট ২২টি সেকশনে ৭২৮ জন শিক্ষার্থী নিয়ে যাত্রা শুরু করে।

অন্যান্য কার্যক্রম

কৃতিত্ব
২০১৭ সালে ৯২ জন ও পিইসিই ৫৯ জন জেএসসি পরীক্ষায় অংশগ্রহণ করেছে। এদের মধ্যে শতভাগ পাসসহ যথাক্রমে পিইসিই তে ৮৯ জন ও জেএসসি তে ৪৯ জন জিপিএ-৫ পেয়েছে। 

এইচএসসি-২০২২ এর ফল
। মোট পরীক্ষার্থী ২২৮ জন জিপিএ-৫  : ২০৫
জন। পাশের হার ১০০%। বিজ্ঞান বিভাগ (পরীক্ষার্থী ২০০, জিপিএ-৫ : ১৯৯ জন)
। ব্যবসায় শিক্ষা বিভাগ (পরীক্ষার্থী ২৮, জিপিএ-৫ : ৬জন)

এইচএসসি-২০২৩  এর ফল
। মোট পরীক্ষার্থী ২৪৪ জন জিপিএ-৫ : ৯৮
জন। পাশের হার ১০০%। বিজ্ঞান বিভাগ (পরীক্ষার্থী ১৯৮, জিপিএ-৫ : ৯৩ জন)
। ব্যবসায় শিক্ষা বিভাগ (পরীক্ষার্থী ৪৬, জিপিএ-৫ : ৫ জন)

এইচএসসি-২০২৪  এর ফল
। মোট পরীক্ষার্থী ২৪৬ জন জিপিএ-৫ : ১৯৭
জন। পাশের হার ১০০%। বিজ্ঞান বিভাগ (পরীক্ষার্থী ২১১, জিপিএ-৫ : ১৮৭ জন)
। ব্যবসায় শিক্ষা বিভাগ (পরীক্ষার্থী ৩৫, জিপিএ-৫ : ১০ জন)

তথ্যসূত্র 

নির্ঝর বার্ষিকী ২০১৮

ঢাকা জেলার মহাবিদ্যালয়
ঢাকা জেলার বিদ্যালয়
২০১৫-এ বাংলাদেশে প্রতিষ্ঠিত
২০১৫-এ প্রতিষ্ঠিত শিক্ষাপ্রতিষ্ঠান
বাংলাদেশ সেনাবাহিনীর শিক্ষাপ্রতিষ্ঠান
ঢাকা সেনানিবাস
পলিমার টিভি

পলিমার টিভি একটি ভারতীয় টিভি চ্যানেল, যা তামিল ভাষায় অনুষ্ঠানমালা সম্প্রচার করে থাকে। চ্যানেলটির প্রধান কার্যালয় চেন্নাইতে অবস্থিত। চ্যানেলটি বিনোদনধর্মী অনুষ্ঠানমালা সম্প্রচার করে থাকে। কালারস টিভি, সনি টিভি ও সাব টিভি এর জনপ্রিয় হিন্দি সিরিয়ালগুলো তামিল ভাষায় ডাবিং করে সম্প্রচার হয় চ্যানেলটিতে।

সম্প্রচার এলাকা
চ্যানেলটি তামিলনাড়ুর পাশাপাশি মালয়েশিয়াতেও উপলভ্য।

তথ্যসূত্র

টেলিভিশন স্টেশন
তামিল ভাষার টেলিভিশন চ্যানেল
২০০৯-এ প্রতিষ্ঠিত টেলিভিশন চ্যানেল ও স্টেশন
নিয়াতাক শরণার্থী শিবির

নিয়াতাক একটি আফগান শরণার্থী শিবির, যা ইরানের সিস্তান ও বেলুচিস্তান প্রদেশে অবস্থিত। ক্যাম্পটি ইরানের জাহেদান শহরের নিকটবর্তী। ক্যাম্পটি আফগানিস্তান সীমান্ত থেকে খুব বেশি দূরে না।

২০০১ সালের এক হিসাবানুযায়ী, ক্যাম্পটিতে প্রায় ৫,০০০ শরণার্থী বাস করে। এই ক্যাম্পে থাকা আফগানিস্তানের হাজরা ও পশতুন জাতির লোকদের মাঝে সংঘর্ষের নজির আছে ক্যাম্পটিতে।

২০০১ সালে মুক্তি পাওয়া বিখ্যাত ইরানি ছবি কান্দাহার - এর চিত্রগ্রহণ হয়েছিল ক্যাম্পটিতে।

তথ্যসূত্র

শরণার্থী শিবির
আফগানিস্তান
ইরান